CELEX: 22017D0031
Language: mt
Date: 2015-07-10 00:00:00
Title: Deċiżjoni tal-Kumitat Konġunt taż-ŻEE Nru 191/2015 tal-10 ta' Lulju 2015 li temenda l-Anness XX (Ambjent) għall-Ftehim ŻEE [2017/31]

12.1.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 8/25
               
            DEĊIŻJONI TAL-KUMITAT KONĠUNT TAŻ-ŻEE
      Nru 191/2015
      tal-10 ta' Lulju 2015
      li temenda l-Anness XX (Ambjent) għall-Ftehim ŻEE [2017/31]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2008/99/KE tal-Parlament Ewropew u tal-Kunsill tad-19 ta' Novembru 2008 dwar il-protezzjoni tal-ambjent permezz tal-liġi kriminali (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva 2008/99/KE tkopri atti li huma inkorporati fil-Ftehim flimkien ma' atti li ma humiex inkorporati fil-Ftehim ŻEE.
               
            
                  (3)
               
               
                  L-Anness XX mal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Dan li ġej jiddaħħal wara l-punt 1l (id-Direttiva 2009/128/KE tal-Parlament Ewropew u tal-Kunsill) tal-Anness XX tal-Ftehim ŻEE:
      
         
                     “1 m.
                  
                  
                     
                        32008 L 0099: Id-Direttiva 2008/99/KE tal-Parlament Ewropew u tal-Kunsill tad-19 ta' Novembru 2008 dwar il-protezzjoni tal-ambjent permezz tal-liġi kriminali (ĠU L 328, 6.12.2008, p. 28).
                     Għall-finijiet ta' dan il-Ftehim, id-dispożizzjonijiet tad-Direttiva jinqraw bl-adattament li ġej:
                     Peress li ċerti atti Komunitarji elenkati fid-Direttiva 2008/99/KE mhumiex inkorporati fil-Ftehim ŻEE, ir-referenzi kollha għal tali atti, ma' definizzjonijiet f'dawn l-atti u għal reati li jikkonċernaw aġir li jaqa' taħt il-kamp ta' applikazzjoni ta' dawn l-atti li jinsabu fid-Direttiva 2008/99/KE ma għandhomx japplikaw għall-Istati tal-EFTA. Dawn l-atti bħalissa huma:
                     
                                 (i)
                              
                              
                                 Id-Direttiva tal-Kunsill 76/160/KEE tat-8 ta' Diċembru 1975 li tikkonċerna l-kwalità tal-ilma għall-għawm,
                              
                           
                                 (ii)
                              
                              
                                 Id-Direttiva tal-Kunsill 79/409/KEE tat-2 ta' April 1979 dwar il-konservazzjoni tal-għasafar selvaġġi,
                              
                           
                                 (iii)
                              
                              
                                 Id-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni tal-ħabitat naturali u tal-fawna u l-flora selvaġġa,
                              
                           
                                 (iv)
                              
                              
                                 Id-Direttiva tal-Kunsill 96/29/Euratom tat-13 ta' Mejju 1996 li tistabbilixxi standards bażiċi ta' sigurtà għall-ħarsien tas-saħħa tal-ħaddiema u l-pubbliku ġenerali kontra l-perikli li jiġu minn radjazzjoni jonizzanti,
                              
                           
                                 (v)
                              
                              
                                 Ir-Regolament tal-Kunsill (KE) Nru 338/97 tad-9 ta' Diċembru 1996 dwar il-protezzjoni ta' speċi ta' fawna u flora selvaġġi billi jkun regolat il-kummerċ fihom,
                              
                           
                                 (vi)
                              
                              
                                 Id-Direttiva tal-Kunsill 2003/122/Euratom tat-22 ta' Diċembru 2003 dwar il-kontroll ta' sorsi radjoattivi siġillati ta' attività għolja,
                              
                           
                                 (vii)
                              
                              
                                 Id-Direttiva 2006/7/KE tal-Parlament Ewropew u tal-Kunsill tal-15 ta' Frar 2006 dwar l-immaniġġjar tal-kwalità tal-ilma għall-għawn,
                              
                           
                                 (viii)
                              
                              
                                 Id-Direttiva 2006/44/KE tal-Parlament Ewropew u tal-Kunsill tas-6 ta' Settembru 2006 dwar il-kwalità tal-ilma ħelu li għandu bżonn protezzjoni jew titjib sabiex tkun sostnuta l-ħajja tal-ħut
                              
                           
                                 (ix)
                              
                              
                                 Id-Direttiva tal-Kunsill 2006/117/Euratom tal-20 ta' Novembru 2006 dwar is-superviżjoni u l-kontroll ta' vjaġġi ta' skart radjuattiv u ta' kombustibbli nukleari eżawrit.”
                              
                           
               
      Artikolu 2
      It-testi tad-Direttiva 2008/99/KE bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-11 ta' Lulju 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-10 ta' Lulju 2015.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 328, 6.12.2008, p. 28.
      
         (*1)  Hemm indikati rekwiżiti kostituzzjonali.
      
         ANNESS
         
            DIKJARAZZJONI KONĠUNTA MILL-PARTIJIET KONTRAENTI
         
         
            għad-Deċiżjoni tal-Kumitat Konġunt taż-ŻEE Nru 191/2015 tal-10 ta' Lulju 2015 li tinkorpora d-Direttiva 2008/99/KE tal-Parlament Ewropew u tal-Kunsill fil-Ftehim ŻEE
         
         
            “Id-Direttiva 2008/99/KE tal-Parlament Ewropew u tal-Kunsill hija msejsa fuq l-Artikolu 175 TKE (li issa huwa l- Artikolu 192 TFUE) bil-għan ta' protezzjoni effettiva tal-ambjent. Dan għandu jinkiseb permezz tal-użu ta' mezzi legali previsti mil-liġi kriminali. Il-Partijiet Kontraenti qablu li din id-Direttiva għandha tiġi inkorporata fil-Ftehim ŻEE. Il-Partijiet Kontraenti jaqblu li l-inkorporazzjoni tad-Direttiva 2008/99/KE hija bla ħsara għall-kamp ta' applikazzjoni tal-Ftehim ŻEE, u jieħdu nota li, wara id-dħul fis-seħħ tat-TFUE, il-leġiżlatur tal-UE jista' jaddotta regoli minimi skont l-Artikolu 83(2) TFUE fir-rigward tad-definizzjoni ta' reati kriminali u sanzjonijiet f'qasam partikolari tal-politika tal-UE jekk dan ikun “indispensabbli sabiex tiġi assigurata l-implimentazzjoni effiċjenti ta' politika tal-Unjoni f'qasam li kien suġġett għall-miżuri ta' armonizzazzjoni”. Miżuri leġiżlattivi futuri adottati taħt l- Artikolu 83(2) ma jkunux relevanti għaż-ŻEE.”